system
Răspunde în limba română, în stilul Wikipedia, cat mai corect gramatical.
user
Ce cunoștințe ai despre subiectul Creative Commons?
assistant
Creative Commons (CC) este o organizație non-profit dedicată lărgirii domeniului de creații disponibile tuturor, în mod legal, atât pentru a fi utilizate ca atare, cât și pentru a constitui o parte a altor creații.

Scop 

Situl Creative Commons permite titularilor de drepturi de autor să ofere publicului o parte din drepturile pe care le au și să-și păstreze cealaltă parte, printr-o multitudine de mecanisme, printre care eliberarea lucrărilor în domeniul public sau sub licențe de conținut deschis. Intenția avută în vedere este aceea de a evita barierele pe care le pun legile drepturilor de autor în calea liberei circulații a informațiilor.

Proiectul furnizează o serie de licențe libere pe care titularii drepturilor de autor le pot alege atunci când doresc să-și publice lucrările pe Internet. Sunt furnizate de asemenea servicii prin care sunt descrise lucrările și licențele corespunzătoare, și astfel se facilitează prelucrarea și localizarea automată a lucrărilor. Proiectul furnizează și contract al Copyright-ului Fondatorilor, care își propune să restabilească efectele inițiale ale legii dreptului de autor din SUA, așa cum au fost ele gândite de fondatorii Constituției americane.

Toate aceste eforturi, și numai, au ca scop contracararea a ceea ce Laurence Lessig, președintele comitetului de conducere al Creative Commons, numește „dominanta și tot mai îngrăditoarea cultură a permisiunilor”, o cultură în care orice utilizare a unui material protejat de copyright trebuie făcută numai în urma acordului explicit al titularului. Lessig susține că firmele de distribuție a diverselor lucrări au ajuns să domine cultura modernă prin crearea, menținerea și extinderea monopolului asupra produselor culturale, ca de exemplu muzica și filmele destinate maselor. Creative Commons, spune el, oferă o alternativă la aceste restricții.

Istoric 

Licența Creative Commons a fost precedată de licențele „Open Publication” și GNU pentru documentație liberă (GFDL). Licența GFDL a fost gîndită inițial pentru a fi aplicată la documentația pentru software, dar astăzi cuprinde și proiecte de altă natură, precum Wikipedia. Licența „Open Publication” este în mare măsură ieșită din uz, iar fondatorul ei recomandă ca noile proiecte să nu o mai folosească. Ambele licențe conțineau părți opționale care, în opinia criticilor, le făceau mai puțin libere.

GFDL diferă de CC prin cerința ca lucrările la care se aplică să fie distribuite într-un format „transparent”, care să nu aparțină cuiva și nici să nu fie confidențial.

Creative Commons își are centrul la San Francisco și a fost lansată în 2001. Primul set de licențe CC a fost publicat la 16 decembrie 2002. În 2004 proiectului i-a fost acordat premiul „Golden Nica Award” de către Prix Ars Electronica, la secțiunea „Net Vision”.

Localizare 

Licențele Creative Commons au fost scrise din perspectiva sistemului legal din Statele Unite, ceea ce face ca formularea lor să nu se cupleze suficient de bine cu legile altor țări. Există posibilitatea ca, folosind modelul SUA indiferent de legile locale, licențele să devină neaplicabile. Pentru a evita astfel de probleme a fost pornit proiectul iCommons, menit să ajusteze formularea din punct de vedere legal a licențelor CC în acord cu legile fiecărei țări. În iulie 2006 versiunile corespunzătoare unui număr de 32 de țări au fost definitivate. Creative Commons Worldwide. Versiunea pentru România a fost aprobată în 2 septembrie 2008, dând astfel posibilitatea de licențiere a operelor printr-una dintre cele șase licențe "Creative Commons" adaptate la legea română, fiind acceptabilă întreaga serie de licențe adaptate (versiunea 3.0 de la Atribuire (BY) până la Atribuire-Necomercial-Fără Modificări (BY-NC-ND))

Critici 

În primul an de existență Creative Commons nu a primit critici majore. Recent însă au fost exprimate plîngeri ce vizează valoarea și obiectivele organizației. Atitudinea critică se referă în principal la lipsa unui standard minim al licențelor, la inutilitatea unor asemenea licențe, la riscul de a reduce drepturile utilizatorilor sau la subminarea drepturilor de autor.

Proiecte care folosesc licențe CC 

Licențele CC sînt aplicate de aproximativ 7 milioane de pagini de internet. Proiectele cele mai cunoscute sînt listate mai jos. Trebuie precizat că nu tot materialul de pe aceste situri este disponibil sub o licență CC.

 Flickr: http://www.flickr.com/
 Internet Archive: http://www.archive.org/
 Wikimedia Commons: http://commons.wikimedia.org/
 Ourmedia: http://www.ourmedia.org/
 RapBeats.net
 Groklaw: http://www.groklaw.net/
 MIT OpenCourseWare: http://ocw.mit.edu/
 Jamendo: http://www.jamendo.com/
 BeatPick: http://www.beatpick.com/
 Public Library of Science: http://www.plos.org/
 Escena royalty free music

Conținut disponibil sub licențe CC 

Pentru a descoperi materiale disponibile sub o licență CC există numeroase motoare de căutare și cataloage, printre care:

 Yahoo! Creative Commons Search
 Google Advanced Search
 Mozilla Firefox, un browser cu funcție de căutare de conținut CC
 Căutare de Creative Commons
 ccMixter

Referințe

Legături externe

  Lawrence Lessig: Free Culture (fișier PDF)
  Creative Commons: Foundres' Copyright 

Drepturi de autor
Organizații din Statele Unite ale Americii
Fondări în 2001
Organizații non-profit internaționale
Săptămâna accesului deschis 2022